Hvornår er strømmen billigst?
Strømmen er billigst, når der bliver produceret mest grøn strøm fra vedvarende energikilder og der er mindst belastning på elnettet. Det vil sige, at strømmen ofte er billigere, når der ikke er mange, der bruger den. Ofte er strømmen billigst om natten. Dette er typisk fordi, belastningen på elnettet er lavere om natten. Men husk, hvis du har en elaftale med fast pris, så vil din rene strømpris være den samme i en periode. Til gengæld vil prisen for transport af din strøm til din stikkontakt stadig variere. Derfor kan det altid betale sig at følge elprisen, ligegyldig hvilken elaftale du har.